b'\n_START_ARTICLE_\nShahr-i-Sokhta\n_START_SECTION_\nSijainti\n_START_PARAGRAPH_\nShahr-e S\xc5\xabkht\xc3\xa9 on l\xc3\xa4hell\xc3\xa4 Iranin Afganistanin vastaista it\xc3\xa4rajaa Helmand-joen varrella. Melko l\xc3\xa4hell\xc3\xa4 on Zabolin kaupunki. Paikkaa on v\xc3\xa4itetty sumerilaisessa Gilgamesh-eepoksessa mainituksi Arattaksi. Shahr-e S\xc5\xabkht\xc3\xa9 on Unescon maailmanperint\xc3\xb6kohde. Paikka on suuri, raunioiden ala on 151 ha. Paikan l\xc3\xa4nsiosassa on 25 ha hautausmaa, jossa on 25000\xe2\x80\x9340000 muinaista hautaa. Paikka oli muinaisten kauppateiden varrella. Shahr-e S\xc5\xabkht\xc3\xa9n kautta kauppa kulki L\xc3\xa4hi-It\xc3\xa4\xc3\xa4n mm Mesopotamiaan, Intiaan, keski-Aasiaan ja l\xc3\xb6yd\xc3\xb6ist\xc3\xa4 p\xc3\xa4\xc3\xa4tellen jopa Kiinaan asti.'